
PM ta papia di bon relacion y Knops 
ta menasa di interveni na Aruba 


AWEMainta den su edicion vespertino PM a informa 
di e próximo bishita di Secretario di Estado na e islanan 
Hulandes den Caribe, inclusive Aruba. E agenda no ta- 
bata conoci, pero un articulo publica den prensa Hulan- 
des ta indica cu cos no ta “lcoelc en ei” manera Prome 
Minister Wever Croes a bin ta señalando. 

Di tur e comunicadonan ricibi for di Oficina di Prensa 
di Gobierno ta haya e impresion cu tin un amor grandi y 
tambe comprension di Knops pa Gabinete Wever Croes. 
Algo totalmente diferente di loke a wordo publica na 
Hulanda. 

E informe ta bisa cu Secretario di Estado Raymond 
Knops (Relacionnan di Reino) ta menasa di interveni 
na Aruba. E informe ta bisa cu Aruba pa final di april 
mester tin su presupuesto na ordo, de lo contrario ta 
sigui un “aanwijzing” DI Conseho di Minister di Reino 
cu lo obliga e isla pa cumpli. “E problemanan ta hopi 
grandi,” Knops a bisa diabierna ultimo. Telegraaf ta bisa 
cu e Prome Minister di Aruba a indica cu nan lo acepta 
un eventual “aanwijzing”. 

E mandatario kier pa Aruba haci algo na e deficit di fi- 
nanza publico. Aña pasa e deficit tabata 3.1 porcient. 


Hulanda kier pa e deficit di e aña’ki lceda bou di e cifra 
ey. Banda di esaki, Knops lcier pa e control riba finanza 
di Gobierno di Aruba wordo adapta. 

Nan ta recorda cu na 2014 tabatin un discusion formal 
riba finanza di Aruba. E tempo ey tambe e Gabinete a 
exigi cu e finanzanan wordo poni na ordo. Prome Min- 
ister Mike Eman e tempo ey a bay den welga di hamber 
pasobra Conseho di Minister di Reino no lcier a aproba 
e presupuesto. 

Finalmente a crea e “College financieel toezicht Aruba”. 
E colegio aki pa basta tempo caba a bin ta advirtiendo 
pa e aumento di debe di e pais, cu mientrastanto ta 91 
porciento di e Producto Bruto Nacional. Wever Croes 
ta bisa cu e Gobierno di Eman pa ocho aña largo no a 
“Bezuinig” y a anuncia cu e lo bay limita e gastonan di 
su Gobierno. E partido berde (AVP) cu ta den oposicion 
sinembargo ta bisa cu e Gobierno actual hasta a aumen- 
ta gastonan di personal y enberdad di baha e cantidad 
di coordinadornan cu nan a bisa di lo haci, a aumenta 
esaldnan. Di otro banda, segun AVP ta castiga e pueblo 
cu tur sorto di cobransa y aumento di impuestonan cu 
ta baha e poder di compra y subiendo e inflacion, com- 
binando cu cifra di desempleo cu ta creciendo. 

Minister Glenbert Croes: Gobierno mes 
a pone base pa expansion di crisis socia 

Pa: Victor (Toko) Winklaar 


NA momento cu Minister di Asunto Social, sr Glenbert Croes 
critica y cuestiona un editorial publica pa AWEMainta y cu a 
carta e titula di: “Un crisisplan cu no ta na nivel di e crisis social” 
tabata su pleno derecho di haci esaki mirando cu ta trata di su 
plan social cu mester wordo ehecuta. 

Tambe ta su pleno derecho ta mas sincero cu pueblo, cu henter 
comunidad j/ duna un splicacion y aclaracion kico t’e contenido 
real di e crisisplan socialy con esaki lo baly atende cu e cantidad 
di problemanan cu tin den comunidad. 

Durante tratamento di presupuesto 2018, Parlamento a aproba 
un suma di 17 miyon pa ehecucion di un crisisplan socialy tur 
loke a sosode cu e 17 miyon aki, ta di pone den un fondo aparta 
sperando ainda riba e crisisplan di Minister Glenbert Croes y su 
Gobierno cu ainda no tin fin di j/ega. 

Loke si tur instancia por scucha t’e hecho cu ehecucion di e 
plan a inicia, cu tin instancianan ehecutando e plan aki, pero en 
realidad e no ta visibel pa comunidad y poco t’esnan cu ta meti 
den e crisis aki, cu ta na altura di kico ta sosodiendo. 

Ora Minister Glenbert Croes bin dilanti pa duna declaracion na 
prensa, ta pone expertonan papia riba cierto aspecto di e crisis 
social, pero un plan di e mandatario of un vision di su Gobierno, 
nunca a wordo presenta pa pueblo por mira kico ta bay haci y 
con ta bay haci esaki. 

Hecho ta cu ta financiando algun aspecto di e plan aki_y por mira 
cu Minister Glenbert Croes ta atendiendo diferente reunion den 
exterior riba e tema aki, pero no tin feedbacky no tin indicacion 
ki rumbo e ta bayendo cu su crisisplan. 

E caso di asesinato di e conocido figura ambulante Ski, tabata 
ehempel di e problemanan serio cu tin den nos comunidad y ta 
riba e aspectonan di e caso ey, AWEMainta a mustra cu e crisis 
cu nos tin den comunidad, ta demasiado grandi p’e crisisplan 
social di Minister Glenbert Croesysu Gobierno pa atende cune. 

Despues di e caso aki, siguiendo informacionnan di diferente 
instancia manera e.o. Cuerpo Policial y Ministerio Publico, no ta 
mirando cambio y no ta mirando e iniciativa efectivo di e Minis- 
ter di Asunto Social den henter e proceso pa atende cu e crisis. 
No tin indicacion tampoco con Gobierno ta ba \y ‘pak aan’ 
henter e crisis aki, ya cu pa cualkier plan social bira efectivo, ta 
bira necesario un forma di reformacion y re-educacion di nos 
famianan mirando diferente aspecto delicado cu tur hende ta na 
altura di dje. 


Si apunta solamente un aspecto serio cu ta tumando lugar, pero 
caminda henter e proceso a ba \y totalmente perdi ta loke ta tu- 
mando lugar cu e ley di educacion obligatorio, caminda ningun 
mucha of hoben por keda cas sin cu maj/ornan ta avisa e scol y 
cu mester tin un splicacion husto. 

Pa algun tempo caba por mira muchanan di scol kedando cas 
sin aviso manera cu mester ta y loke ta mas serio t’e hecho cu 
j/a e punto di ba \y busca e muchanan aki na nan cas pa mira kico 
ta pasando, no ta wordo ehecuta mas. 

Minister Glenbert Croes y su Gobierno no a papia riba esaki y 
tur cos ta indica cu no ta atendiendo cu e punto delicado aki, j/a 
cu e ta esencial pa cualkier plan social caminda autoridadnan ta 
pone nan mes na altura kico por ta pasando den cas di mucha 
y hobennan studiando. 

Un otro caso cu pa colmo e fin di siman aki a hala nos atencion 
y cu ta bolbe mustra bon cla unda kisas e problema grandi ta 
sinta, ta un caso caminda un homber relativamente hoben, a 
wordo aresta den un lapso di un ora pa motibo di maltrato di 
su amiga. 

Ta Gobierno di Minister Glenbert Croes durante di campaña 
electoral na 2017 a sigura pueblo cu un Gobierno di MEP lo 
aumenta castigo p’e tipo di delitonan aki, e.o. aumenta castigo 
minimo den cuestion di algun ora, j/a cu ta solamente un firma 
tabatin mester. 

Ta mesun mandatarionan cu ta forma e Gobierno actual a papia 
di baha pisa riba esnan cu ta maltrata na pareha y cu aña pasa a 
costa bida di un dama y te awe e peticion pa cambio di e lej/nan 
aki, no a j/ega ni Parlamento, corda pa nan wordo trata, aproba 
y ehecuta. 

Un otro aspecto cu Minister Glenbert Croes y su Gobierno tin 
cu realisa, t’e hecho cu e maneho di nan Gobierno di introduci 
cantidad di medida caminda ta ranca placa for di pueblo, a haci 
e pobernan mas pober, e clase media ta riba caminda p’e grupo 
di pobernan sin cu tin indicacion por lo pronto, cu pueblo lo 
bay haj/a alivio di e tipo di maneho aki. 

Na momento c’un gobierno introduci medida pa haj/a 270 mi- 
j/on extra for di pueblo y di su parti ta dicidi di duna bek na 
pueblo un reduccion di 16 miyon florin na Loon -y Inkomsten- 
belasting, Minister mester por sa cu e rekensom ey ta schot en 
scheef totalmente y cu eynan un base ta wordo poni pa crea mas 
situacionnan social adverso y dificil. 

Indice di Prijs di Consumo, base December 2006 

Inflacion di 2018 pa 2019 tabata 3.7% 


Oficina Central di Estadistica ta presenta e 
resultadonan principal di e Indice di Prijs di 
Consumo (CPI) pa luna di Februari 2019. 
E CPI pa luna di Februari 2019 ta 123.16, 
loke ta representa un subida di 0.6% com- 
para cu e indice di Januari 2019 (122.49) 
y acumulando un subida di 0.1 % te cu na 
Februari di e aña aki. 

E cambio di e CPI pa e ultimo diesdos 
(12) lunanan (Februari 2018 te cu Febru- 
ari 2019) ta 3.7%, un subida di 1.8 ppt 
compara cu e periodo corespondiente di 
aña pasa (1.9%). 

E promedio anual di e tasa di inflacion pa 
e periodo di Februari 2018 te cu Februari 
2019 ta 3.7%, un subida di 4.2 ppt com- 
para cu e -0.2% registra den e periodo di 
Februari 2017 te cu Februari 2018. 

Durante e luna aki, ocho (8) di e diesdos 
(12) sectornan a registra subida di prijs. 
E subidanan cu tawata tin e ma^or efecto 
riba e CPI a wordo registra pa e sector- 
nan di “Transporte” (1.8%)_y “Cuminday 
bebida no-alcoholico” (0.9%), causando 
un efecto di 0.32 y 0.13 ppt, respectiva- 
mente. E subidanan den e restante sector- 
nan a contribui cu un efecto di 0.14 ppt 
riba e CPI di Februari 2019. 


E subidanan aki a wordo contraresta par- 
cialmente door di principalmente un caida 
den e indice di e sector di “Recreacion^ 
cultura” (-0.4%), cu a contribui cu un efec- 
to di -0.03 riba e CPI di Februari 2019. E 
caida den e sectornan restante a contribui 
cu un efecto insignificante riba e CPI di 
Februari 2019. 

E subida den e sector di “Transporte” a 
wordo causa principalmente door di un 
subida den e categoria “Servicio di trans- 
porte” (24.0%), causa principalmente 
door di un subida di 36.8 den “Pasashi di 
avion”, causando un efecto di 0.26 ppt. 

E subida den e sector di “Cuminda^ be- 
bida no-alcoholico” a wordo causa princi- 
palmente door di un subida di 0.9% den e 
categoria “Cuminda”, causando un efecto 
di 0.13 ppt. E caida den e sector di “Rec- 
reacion^ cultura” a wordo causa door di 
caida den e categorianan “Ekipo audio- 
visual, fotografico y pa procesamento di 
informacion” (-2.8%) y “Otro articulo y 
ekipo pa recreacion, hardin y animal do- 
mestico” (-1.1%), causando un efecto di 
-0.03 ppt cada uno. E canasta di consumo 
di e CPI ta consisti di 452 bienesy servi- 
cionan. Compara cu Januari 2019, 49.8% 
di e bienes^ servicionan aki a conoce un 
aumento di prijs causando un efecto di 



0.90 ppt, mientras cu 19.2% ta mustra 
un subida di prijs, cu a contribui cu un 
efecto di -0.35 ppt_y pa e restante 31.0% 
no tawata tin cambio den prijs. Prijsnan di 
bienes a subi cu 0.4% na Februari 201 9 y 
a causa un efecto di 0.22 ppt riba e CPI 
di Februari 2019. Prijsnan di servicionan 
a conoce un subida di 0.9% y a causa un 
efecto di 0.33 ppt. 

E CPIC (core inflation) - CPI excluyendo e 
efecto di energiay cuminda - a registra na 
Februari 2019 un subida di 3.1%, cu ta 
2.7 ppt mas halto compara cu e periodo 
corespondiente di aña pasa (0.4%). E in- 
dice di energia - cu ta consisti di e produc- 
tonan: electricidad, awa, gasolin y diesel 
a registra un subida di 3.9%, cu ta 7.3 
ppt mas halto compara cu e periodo core- 
spondiente di aña pasa (-3.4%). E indice di 
cuminda a registra un subida di 9.1%, cu 
ta 7.8 ppt mas halto compara cu e periodo 
corespondiente di aña pasa (1.3%). 

E bestaansminimum pa un hogar con- 
sistiendo di dos (2) adultoy dos (2) mucha 
(edad 0-14 aña) na Februari 2019 ta Afl. 
4,638, mientras cu pa un hogar di un (I) 
adulto e suma ta Afl. 2,208. 


Cambio di prijs di Cuminda y servido di catering na Februari 2019 



E indice di “Cuminda & servicio di ca- 
tering” a registra un subida di 0.7% na 


Februari 2019, despues di un subida di 
1.6% na Januari 2019. E indice di “Cum- 
inda na cas” (0.9%) a registra un subida, 
unda nuebe (9) di e diesun (II) indicenan 
di e gruponan di cuminda na cas a subi 
na Februari 2019. E indice di “Batata, 
_yuca y batata dushi” a conoce e subida 
di mas grandi (3.8%) na Februari 2019. 
E indicenan di “Pan y otro productonan 
di grano” (2.2%), “Piscay otro cuminda 
di lama” (2.0%), “Carni” (1.3 %)y “Azeta 
y otro productonan traha di vet” (0.9%) 
tambe a registra subida. 

Den e ultimo diesdos (12) lunanan e in- 
dice di “Cuminda & servicio di catering” 
a subi cu 7.8%. E indice di “Cuminda na 


cas” a conoce un subida di 8.8%. E in- 
dice di “Batata,_yuca_y batata dushi” a subi 
cu 26.1%, e subida di mas grandi entre e 
gruponan di cuminda na cas. 

E indice di “Cuminda pafo di cas” no a 
cambia na Februari 20l9_y a registra un 
subida di 4.4% den e ultimo diesdos (12) 
lunanan. 

Na Februari 2019, “Cuminda na cas” y 
“Cuminda pafo di cas” como grupo, tawa- 
ta tin un subida di prijs di 0.7% compara 
cu Januari 201 9 y hunto tawata tin un in- 
fluencia di 0.13 ppt riba e CPI, mientras 
cu e restante bienesy servicio hunto a ex- 
perencia un subida di prijs di 0.5%_y tawa- 
ta tin un efecto di 0.42 ppt riba e CPI. 

IVA a descubri dentista ilegal 


RIBA diabierna 29 di maart 2019, Inspec- 
tie Volksgezondheid Aruba (IVA) a haci un 
bishita di inspeccion na un practica ilegal di 
dentista/orthodontista, a base di un melding 
cu IVA a ricibi. Durante e bishita di inspec- 
cion a constata cu e dunado di cuido no tin e 
autorisacion rekeri pa haci tratamentonan pa 
cuido oral na Aruba manera ley ta prescribi. 
Ademas, den e practica a topa cu varios re- 
medi cu a wordo obteni ilegalmente y e prac- 
tica mes den un estado antihigienico. Pues, 
IVA a dicidi di cera e luga pa e hecho cu e 
practica tabata operando ilegalmente. Esaki 
ta forma un peliger grandi pa salubridad pu- 
blico na Aruba. E dunado di cuido a wordo 
informa tambe cu si acaso e sigui practica sin 
autorisacion, cu e lo haya un multa di In- 
spectie Volksgezondheid Aruba. 

Cu e bishita di inspeccion aki, IVA kier a in- 
forma e dunadonan di cuido cu no lo tolera 
practicanan ilegal y cu lo tuma medidanan 
serio ora ta trata un violacion di ley. Alaves, 
IVA kier a recorda comunidad cu tin risi- 
conan grandi envolvi ora di ricibi tratamento 
medico for di personanan cu no tin e compe- 
tencia y educacion rekeri pa motibo cu nan 
no por garantisa cuido di bon calidad cu ta 
sigur. Por ehempel, den e caso specifico aki 
cu ta trata di cuido oral duna bou di circun- 
stancianan antihigienico, pashentnan ta core 
e riesgo pa wordo contagia cu malesanan 
manera Hepatitis B y HIV 

Pa ley, tur dunado di cuido tin e responsabili- 
dad pa garantisa cuido di bon calidad. Pues, 
ta hopi importante pa informa bon prome cu 
dicidi di ricibi cualkier tratamento medico. 
Pa siguridad di tur pashent, ta sumamente 
importante pa e dunado di cuido tin e auto- 
risacion rekeri y ta registra na Departamento 
di Salud Publico. Si tin cualkier persona cu 
lo por ta na altura di tipo di casonan similar, 
por tuma contacto cu IVA telefonicamente 
na 5262160 of via email: info@iva.aw 

Cumpra bo Mini Mega y cu Afl. 2, 

Net esun cu menos a haci tin mas di bisa 

Min ster Dangui Oduber 
drechando e negligencia 
medico cu AVP a laga atras 


NA Aruba ta parce cu tin persona ta 
tuma e trabou di Parlamentario manera 
un wega of simplemente no ta compro- 
nde nan debernan. Un organo cu tey pa 
controla y percura cu pais Aruba pro- 
gresa, ta haya su mes cu personanan cu 
simplemente ta sinta riba un stoel pa 
laga su mes ser uza pa gobernantenan cu 
no tin Aruba na pecho. 

Segun Minister Dangui Oduber, man- 
datario encarga cu Salubridad Publico, e 
mesun hendenan aki kier awe critica e 
trabou cu Gabinete Wever-Croes ta haci- 
endo pa drecha e negligencia medico cu 
AVP a laga atras. 

Recientemente a sali un publicacion ca- 
minda Parlamentario drs. Mervin Wy- 
att-Ras tabatin e curashi pa cuestiona e 
trabou cu Minister Dangui Oduber a bin 
ta haciendo den apenas 1 aña y mey di 
gobernacion. 

“Net esun cu menos a haci tin mas di 
bisa. Un Parlamentario cu a sinta wak 
con su mesun partido ta masacra Salubr- 
idad Publico di nos pais y no a haci nada. 
E mesun persona cu a aproba y permiti 
un proyecto costoso y di mal calidad pa 
Hospital di Aruba, kier awe exigi pa den 
poco tempo drecha tur cos. 


BO MESTER Dl WASTE BUCKET RESIDENCIAL 
OF COMERCIAL? 



Un persona cu ta culpabel cu 
awe pueblo tin cu pasa 110 
miyon florin extra caba pa un 
proyecto di hospital cu no bal 
e placa. 

Cu e 110 miyon florin extra 
aki cu pueblo tin cu paga, nos 
por a construi un hospital ex- 
tra, busca tur specialista, bus- 
ca tur enfermero y mehora nos 
cuido. 

Mi pregunta ta, unda señora 
Wyatt-Ras tabata tur e tempo 
cu su Gobierno a duna pueblo 
kruimels, mientras otro ta bay 
cu henter e pan? E ta compro- 
nde su debernan como Parla- 
mentario?”, Minister Dangui 
Oduber a bisa. 

E mandatario a splica cu for 
di inicio di Gabinete Wever- 
Croes, su prioridad como Min- 
ister encarga cu Salubridad 
Publico tabata, ta y lo lceda, 
pa eleva e calidad di cuido 
medico na Aruba. 

Minister Dangui Oduber: 

“Den apenas 1 aña y mey di 
gobernacion, a logra e.o. pa 
bin cu ambulance nobo. Nos a 
pone 60 miyon florin pa inver- 
ti den IMSAN caminda lo por 
atende 400 paciente di cancer 
pa aña aki na Aruba mes. 

A muda oficina di HAP (Huis- 
arstenpost) pa edificio nobo 
di Hospital y amplia e orario, 
bahando asina e presion for di 
riba SEH. 


A logra pa hunto cu AZV 
pone placa disponibel pa en- 
foca riba prevencion y crea un 
aplicacion di telefon unda por 
duna rating na dokternan di 
cas pa mehora nan servicio y 
hopi mas.” 

Minister Dangui Oduber a 
duna di conoce tambe cu tin 
basta proyecto pa Salubridad 
Publico canando pareu, entre 
nan esun di AruBig, cual lo 
brinda oportunidad na yiunan 
di tera cu ta profesionalnan 
mediconan cu a studia den re- 
gion pa traha aki na Aruba. 

Ta trahando pa introduci Aru- 
Big na juli di e aña aki. Otro 
proyectonan cu tin andando ta 
revision di Ley di AZV, FACT 
Team pa soluciona problema 
di adiccion y problemanan 
mental, introduccion di un 
programa di rehabilitacion 
pa droga adiccion, introduc- 
cion di mas personal pa SEH, 
evaluacion pa manda paciente 
Miami na lugar di Colombia 
y acreditacion di JCI pa IM- 
SAN. 

Finalmente e mandatario a bisa 
cu pa loke ta trata e proyecto 
di expansion y renobacion di 
hospital cu e Gobierno ante- 
rior a haci, lo laga haci un in- 
vestigacion forensico y pone 
responsabel esun cu mester 
pa tur e desaster cu nos cuido 
medico a sufri na hospital. 

Guardia di CEA 
ta nenga di a 
mishi cu yiu 



Banco di Caribe is a local commercial bank with more than 30 years of experience in providing 
financial services to its entrusted customers in the Aruban market. Next to our office in Aruba, 
the bank also operates in Curaçao, Bonaire and St. Maarten. For our office in Aruba, we are 
currently looking for a suitable candidate for the following position: 

Compliance Officer / MLRO 


Main tasks and responsibilities? 

• Assistin monitoringand reportingofunusualtransactions. 

• Assist in executingthe compliance framework by identifying potential areas of risk. 

• Conduct monitoring and reviews concerning adherence to compliance policies and procedures. 

• Investigate and report on suspicious transactions. 

• Analyze and close out-of-profile reports on customers by performinga proper investigation. 

• Prepare and facilitate trainingin compliance related developments. 

• Assist in the timely revision of policies and procedures. 

Who are we looking for? 

Candidate has experience as money laundering reporting officer through which he or she has 
thorough and in-depth knowledge of the relevant Compliance statutory and regulatory rules and 
regulations in Aruba. In addition, he or she needs to have a good level of knowledge of banking 
operations and willingto acquire a broad knowledge of the Bank's policies, structure and philosophy. 
The candidate should be able to work independently as well as in teamwork. The candidate we are 
looking for should be able to display leadership skills both in the bank and with peers outside the 
Bank. He or she should also have good verbal and written communication abilities. 


Knowledge and experience: 

• A minimum of 3 years reporting officer or compliance experience in a financial institution is desired. 

• Completed higher education or HBO work and attitude level, business administration or 
business economics. 

• Knowledge of banking operations and transaction processes. 

• Fluent written command ofthe Dutch and English languages. Good command of Papiamento. 


Selected candidate will receive an attractive compensation and benefit package. You are 
invited to send your resume no later than April 10 th 2019. Your application will be handled 
with the utmost confidentiality. 


Please address your application to: 

Banco di Caribe Aruba N. V. 

Attn.: Human Resource Department 
Vondellaan 31, Oranjestad Oost f Aruba. 

Or E-mail to:hrm_aua@bancodicaribe.com 



E guardia di siguridad Churlon E diabierna ultimo den 
Corte a nenga rotundamente e acusacionnan contra dje 
cu el a mishi cu suyiu muhey un sobrina (ambos menor 
di edad) di dje. Tur esaki lo a sosode entre e periodonan 
di 201 I y 2015 y e confesion di e _yiu a bini ora cu el a 
participa den un programa pa saca su emocionnan rep- 
rimi. 

E acusado sinembargo a bisa cu e ta kere cu tur e cos aki 
ta un set-up di su ex pareha, kende a bisa ora cu nan a 
separa cu e lo haci su bida imposibel. E pareha a separa 
ora cu e señora tabata na estado di eyiu muhe. 

Churlon a bira hopi emocional den Corte ora cu Hues 
tabata lesa tur loke e muchanan a declara. Hasta el a 
cuminsa yora silenciosamente un rato sin por kere loke 
ta pasando cun’e. Den e caso di suj/iu el a bisa cu e no 
tabatin contacto cun’e ni cu eyiu homber sino te ora cu 
nan tabata grandi caba. Pues nan no tabata keda na su 
cas despues di merdia, ora cu e menor ta bisa cu el a 
mishi cun’e na su parti intimo. E sobrina tambe a bisa cu 
loke Churlon a haci cun’e tabata similar na loke el a haci 
cu e_yiu muhe, esta mishi na su parti intimo. 

“Nada ta berdad tur cos ta un gañamento. Mi ta cera 
pa 6 luna caba basa solamente riba “loke nan a bisa”. 
Tambe e ta nenga loke su sobrina a bisa, cu si e ba \y conta 
e tata loke a pasa e lo mata e tata di dje. 

Pero Hues a mustr’e tambe e forma con e tabata papia 
cu un otro mucha muhe di 14 aña (di Misa) via messen- 
ger. A constata hopi combersacion cu e menory unda 
e acusado tayama e mucha dushiy tabata puntr’e si e 
ta gust’e hopi. Hues a mustra e acusado cu esaki no 
ta forma di papia di un adulto cu un menor. E acusado 
sinembargo ta bisa cu e ta haly’e algo normal. El a biba 
cu un muhe Venezolano basta tempoy esaki ta e forma 
di papia di nan. 

Sinembargo Churlon no a convence Fiscal, kende a bisa 
cu pruebanan den e PV ta suficientey convincente. E ta 
basa su mes hopi riba declaracion di e victimananj/ con 
esaki a sali na cla. Ta un juffrouw di scol a bin descubri 
kico tabata pasando cuyiu di e acusado j/ asina el a tuma 
contacto cu e mama. No por papia di un set-up, pasobra 
ta diferente persona a mira con e comportacion di e ho- 
bennan tabata straño. Tambe a mustra riba e forma con 
e acusado tabata chat cu un otro mucha muhe di 14 aña 
di misa. 

Pues e ta haya cu tin suficiente prueba cu e acusado a 
mishi cu e dos muchanan muhe menor di edad, menos 
cu e aspecto cu el a mishi cu pecho di su _yiu muhe. A 
tene cuenta cu e victimanan a keda hopi afecta, y cu nan 
ta menor di edad, pues cu loke el a haci cu nan ta manera 
un violacion. Riba dje un ta su_yiu muhe y e otro ta su so- 
brino. Y pa pone e cherrie riba e bolo, e homber aki ta un 
guardia di siguridad di CEA trahando na KIA. A base di 
tur esaki, a pidi un castigo di prizon di 48 luna incondi- 
cional. Aki tres siman lo tin sentencia den e caso aki. 

Habitantenan a descubri materialnan di voodoo na Santana 




DIALUNA mainta algo pasa di 9’or un habitante di 
Paradera a sinti’e incomodo pa cosnan cu a pasa of ta pas- 
ando cerca di su cas. 

Den oranan di mainta e habitante aki a yama polis, pa arte- 
factonan posiblemente procedente di bruheria/voodoo. 
Polis a laga cu a nan no ta bin pa e “cos” nan ey, y cu e mes- 
ter yama Serlimar. 

E habitante a conta cu dos dama color scur den e un Toyota 
Rav a yega su cas, y a puntre ” Unda e Misa den mondi ta”. 
E habitante a sigui conta cu ela contestanan ” No tin niun 
Misa den mondi”, e damanan a papia algo den un otro idi- 
oma y a move. 

Ariba e imagennan por mira tur e artefactonan(laga nos 
yame asina) cu a ser haya. Por mira varios caha di keds cu 
Paloma morto den dje y tambe bela. Por mira tambe varios 
saco di plastic mara, cu no a wordo habri pa por sa kiko tin 
den nan. 

E area aki di e Santana ta conoci pa tipo di actividadnan 
manera esald. Ta añas e cosnan ald ta going on, y semper na 
e mesun luga. 

Algun aña atras un persona cu a bay bishita un ser keri di 
dje den Santana a bin topa cu un Kelder, baña na sanger, 
y esaki tawata produci un holor masha malo mes. Polis a 
tuma nota e tempo ey, mucho nan no por haci. 

Pero, no ta solamente den Santana di Paradera hendenan ta 
practica nan “cosnan” sino den tur Santanta ald na Aruba. 

Otro cooperacion exitoso entre 

Escuela Inflemacional de 
Gne y Television (EICTV) 
Cubay Rebecca Roos 



DIABIERNA 29 di maart 2019 a clausura un tayer di docu- 
mentario pa studiante di Drexel University (Philadelphia, USA) 
na Havana Cuba. E curso ta organisa p’e famoso Skol di Cine 
EICTV cu a invita Rebecca Roos pa duna e tayer aki, despues 
di un exitoso colaboracion aña pasa durante e lunanan juni/juli. 



Durante nan Spring Break e studiantenan di Drexel University 
ta haya oportunidad pa bay Cuba pa y tuma un tayer di traha 
documentario. Durante e dos siman di tayer e studiantenan a 
cuminsa n’e Skol na San Antonio de los Baños cu les di teoria. 
Despues ta muda pa Havana Vieja, unda nan ta scoge nan top- 
ico p’e documantario y ta filma esaki den algun dia. 

Cinco grupo di studiante a produci documentarionan varia to- 
cante Arte, Cultura, Bida Moderno y e trato di anciano den e 
ciudad cu e aña aki ta celebra 500 aña di existencia. 

Cu un grupo di 16 studiante, e aña aki a mira e grupo mas 
grandi cu a yega di bin for di Drexel. 

EICTV ta un Skol famoso di Cine funda pa Gabriel Garcia Mar- 
quez, Fernando Birri, Julio Garcia Espinosa y Fidel Castro na 
1986, unda por siña tur aspecto di cine den un estudio regular 
di tres aña. Banda di e cursonan regular EICTV tin un Departa- 
mento di “Estudio Avansa” bou cual e tayernan internacional ta 
cay, cu ta ofrece henter aña. 


afuba 

|»c<s c£L QLJ, Rpuyit 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 

Skyline RHD a keda total loss 




DIALUNA algo prome cu l’or a.m Polis a wordo 
informa dor di un ciudadano cu un auto a accidenta 
panort di rotonde nobo di Ling & Sons. 

N’e momento ey, e ciudadano no a mira ningun hen- 
de, pues tabata mustra cu e persona lo a bandona e 
sitio. Polis cu a bay n’e sitio a topa cu un Skyline cu 
hopi daño material. 

E chauffeur a aparece ora Polis a yega. Segun su per- 
sona un auto a sali su dilanti y pone perde control. 
Polis a haci nan investigacion y ta mustra cu e auto 
aki (Skyline) lo tabata biniendo cu velocidad hopi 
halto for di panort. 

Segun e chauffeur debi cu e auto a subi caminda su 
dilanti a causa cu el a perde control y bay dal e cashi 
di coriente di Elmar. 

Elmar tambe a wordo avisa, pa tira bista dor cu e auto 
a kibra e cashi di coriente y despues bay keda para 
riba caminda. 

Un impacto basta duro mester bisa, asina mes e chauf- 
feur a sali sin niun rasca di e impacto. 

Ambulance a presenta n’e sitio pa tira un bista riba e 
chauffeur. Pa loke t’e Skyline esaki no ta mustra di lo 
por core mas. 

E sistema actual di kima sludge 
na Parkietenbos ta cumpli cu 
normanan di USEPA y USDA 




Johnson’s Enterprises kier informa e comunidad di Aru- 
ba y muy particular e habitantenan di Parkeitenbos, 
cu nan sistema di kima sludge y pallet riba Serlimar Par- 
kietenbos Landfill ta cumpli cu regulacionnan Mericano 
di emision. 

Nan a bin tuma nota recentemente via medionan di co- 
municacion cu a bisa, cu e sistema cu Johnson’s Enter- 
prises tin riba tereno di Parkietenbos cu ta destina pa 
kima e “sludge”, lo ta haci daño na nos medio ambi- 
ente y ta saca hopi polucion y cu esaki ta dañino pa nos 
pueblo. 



E sistema di Air-Burners cu ta usa e tecnologia di Air Cur- 
tain ta cumpli cu e regulacionnan di USEPA y USDA. 
E compania ta haciendo e trabounan aki pa mas di 7 
aña caba bou supervisión y aprobación di DOW, SERLI- 
MARyDNM. 

E sistema ta wordo considera como uno 
“Carbon Neutral ”y e gasnan cu ta sali 
for di e sistema ta “BioGenetic 

E operacion di Johnson’s Enterprises ta pa deshaci di e 
“Sewage-Sludge” cu ta wordo yamá “Calce”, cu ta wor- 
do produci n’e planta di purificacion na Parkietenbos y 
tambe di e palletnan cu ta subi riba e dump di Parkieten- 
bos pa cual ta reduci e volumen mas cu 90%. 

Nan kier pone énfasis cu Johnson’s Enterprises no ta 
responsable pa “medical- waste” of kimamento di otro 
materialnan no organico manera tire etc, esey ta na en- 
cargo di Serlimar. 

Airburners LCC cu t’e fabricante di e sistema aki ta for- 
ma parti di CRADA. CRADA ta un acuerdo cooperativo 
unda universidadnan ta haci estudio y a test e machin- 
enan intensivamente p’asina por mehora e sistema mas 
ainda conforme e leynan vigente. 

E di 39 Fiesta Rotaria a resulta un biaha 
mas exitoso pa Rotary Club of Aruba 


DIADOMINGO 31 di maart a tuma lugar pa di 39 
aña e popular Fiesta Rotaria organisa pa Rotary Club of 
Aruba. Mainta tempran un publico grandi tabata pre- 
sente n’e parkinglot di Compleho Deportivo Guillermo 
Trinidad na Dakota. 

E aña ald un biaha mas tabata tin hopi producto, mane- 
ra muebels, comestibel, mata, paña joyas y articulonan 
electronico na benta na prijsnan hopi atractivo. 

Ademas di esaki tabata tin hopi stand di bebida, por a 
cumpra BBQ y tambe diferente snacks. Henter famia 
por a pasa full un dia na Fiesta Rotaria ya cu pa cada 
gusto tabata tin algo. A dedica un huki special pa nos 
muchanan cu diferente weganan popular y dino jumps. 
E publico presente por a disfruta parti mainta di dife- 
rente show di baile di Club di Movimiento, Pierewietje 
y Flash. 

Despues di merdia DJ BigRick y DJ101 a deleita e pu- 
blico te banda di 6’or di atardi cu animacion di e MC- 
nan Cherryldine Bucldey, Lenny Denz, Elsa Krozendijk 
y finalmente Ruben Garcia. 



Un danki inmenso ta bay pa nan tur cu a coopera cu e 
bon causa aki. 

Na final di e Fiesta Rotaria a saca e numbernan ganador 
p’e rifa den presencia di notario. 

Masha pabien na tur ganador cu den e siguiente dian- 
an lo wordo aserca pa por entrega e premionan. Y hopi 
danki na tur esnan cu a aporta na Fiesta Rotaria sea cu 
a bin bishita nos of cumpra rifa. Nos ta conta cu bo(so) 
contribucion atrobe otro aña, asina President Edsel Lo- 
pez a comenta. 


A pesar cambio prijs di combustibel 

Prijs di coriente y awa a keda mescos 


PRIJS di utilidad (electricidad y awa), gasolin y diesel ta 
wordo determina primordialmente door di e prijs interna- 
cional di petroleo. Na Februari 2019 e prijs promedio pa 
bari di petroleo (US$ 54.45) a conoce un subida di US$ 
3.80 (7.5%) compara cu Januari 2019 (US$ 50.65). 

E costo total di energia pa kWh pa un uso di electricidad te 
cu 500 kWh no a cambia na Februari 2019, el a keda Afl. 
34.52 cent pa kWh. E costo total di energia pa kWh pa 
un uso di entre 501 - 1000 kWh no a cambia na Februari 
2019, el a keda Afl. 35.72 cent pa kWh. Adicionalmente, 
e costo total di energia pa kWh pa un uso di electricidad 
riba 1000 kWh no a cambia na Februari 2019, el a keda 
Afl. 45.93 cent pa kWh. Prijs di electricidad y di awa no a 
cambia compara cu Januari 2019. 


Consecuentemente, e prijs promedio di electricidad pa 
vivienda a keda Afl. 265.65, mientras cu e prijs promedio 
di awa pa vivienda a keda Afl. 137.05. 

Prijs di gasolin a subi na Februari 2019 cu Afl. 0.90 cent 
(0.5%) y a causa un efecto di 0.02 ppt riba e CPI. Prijs di 
diesel a registra un subida di Afl. 5.10 cent (3.1%) na Feb- 
ruari 2019 y a causa un efecto di 0.01 ppt riba e CPI. 

Februari 2019, utilidad, gasolin y diesel como grupo, tawa- 
ta tin un subida di prijs di 0.2% compara cu Januari 2019 
y hunto a influencia e CPI cu 0.03 ppt, mientras cu e res- 
tante 448 bienes y servicio hunto a experencia un subida di 
prijs di 0.6% y tawata tin un efecto di 0.52 ppt riba e CPI. 

Di acuerdo cu lider di UPP, Booshi Wever 

Tur regla di Good Governance poni un banda pa entrega di 
incinerator pa deshaci di e.o. ## sludge ,# , cadaver y ## medical waste ## 



DI acuerdo cu Booshi Wever, e 
protagonistanan den henter e ma- 
nipulacion entorno e incinerator 
pa deshaci di e “sludge”, cadaver y 
“medical-waste” ta haci comosifuera 
cu e otro compania, porcierto un 
compania 100% Arubano, cu a par- 
ticipa den e “fixed-bidding” aki, lo a 
ofrece e aparato cu ta den uso awor, 
lolce absolutamente no ta corecto. 
Aki tur 3 ta GAÑA! 

Hecho ta cu e compania aki a ofrece 
un incinerator cu ta cumpli cu cada 
un di e rekisitonan tecnico y ad- 
ministrativo cu DOW a exigi den e 
bestelc DOW no.30 dj 2018. 

Aparte mester remarca cu e compa- 
nia aki tin amplio experencia no na 
Aruba so, pero afo di Aruba tambe. 

Recientemente bou di un procedura 
completamente habri y transparente 
y scrutina pa instancianan Hulan- 
des, e compania aki a instala un in- 
cinerator na Saba. 

Apesar di esaki, Minister Otmar 
Oduber kier insinua cu e compania 


aki lo no ta cumpli cu e rekisitonan. 
Dicon e 3 protagonistanan a recuri 
GAÑAMENTO y bisa cu loke cu ta 
ser haci actualmente riba dump no 
ta cumpli cu e normanan, cu DOW 
mes ta aplica? 

Den DOW no tin hurista pa adverti 
tanto e Director como Otmar Odu- 
ber cu tin chens cu e pueblo lo por 
bay paga un daño di perhuicio? Of 
e Director a wordo adverti, pero el a 
scoge pa bay di acuerdo cu e corup- 
cion administrativo aki? 

Tambe nos ta puntra si acaso DWJZ 
a wordo acerca pa duna su conse- 
honan necesario, mescos tambe Di- 
reccion di Finanza, Booshi Wever ta 
puntra. 

Dia 3 di december 2018 tabatin un 
“inlichtingen vergadering” y remar- 
cabel ta cu e gran ausente tabata e 
miembro di e Cartel. Esaki pasobra 
ya caba tabata palabra cu e lo haya 
e contracto multi-miyonario alci? 
Esaki mirando cu ya caba e dichoso 
aki tin varios contracto miyonario 
SIN destaho publico. Of alci tambe 
ta un “FIXED- BIDDING-PROCE- 
DURE” tin, na unda t’e compania 
miembro di e Cartel MESTER haya 
un otro contracto miyonario. 

Dia 12 di december 2018 na DOW 
e envelopenan wordo habri. Ta sola- 
mente 2 compania a yega te eynan. 
Aki e miembro di e Cartel a bid casi 
1 miyon florin MAS cu e otro com- 
pania. Con por ta cu den un “on- 
derhandse aanbesteding” ta duna 
e “highest bidder “ e contracto aki 
tog? 

Y Director di DOW doodleuk ta de- 
clara cu e SPONSOR a gana e bid? 
Mihor bisa, nan a regale un otro con- 


tracto multi-miyonario. Aki atrobe e 
Director ta GAÑA! 

Segun Booshi Wever, declara- 
cionnan asina ta un “directeur zeer 
onwaardig”, sigur mirando cu e sa 
masha bon bon cu e compania cu ta 
traha actualmente na Parkietenbos 
ta cumpli cu TUR e rekisitonan cu 
DOW mes a stipula den e bestek. 

Remarcabel ta cu e envelopenan a 
wordo habri for di 12 december 2018 
y ta te siman pasa e 3 protagonistan- 
an diripente ta bin cu e anuncio ma- 
nipulativo aki cu a firma un Letter of 
Intent. Y esaki a sosode despues cu e 
compania cu ta laborando actual na 
Parkietenbos, porcierto na satisfac- 
cion di DOW y Serlimar SG, a dirigi 
un carta n’e Minister cuestionando 
e forma di no drechi y no integro cu 
e ta hibando desde cu el a asumi e 
responsabilidad aki. 

Un biaha mas nos ta constata cu Ot- 
mar Oduber ta sigui cu su maneho 
di complace cu su sponsornan po- 
niendo TUR regla di Good Gover- 
nance un banda. Y lamentablemente 
cu colaboracion di su Directornan 
“handpicked” cu e por dirigi manera 
un harlekin di un “poppenkast”! 
UPP lo entrega un peticion pa haya 
TUR documento entorno e “onder- 
handse aanbesteding” aki p’asina ey 
prepara un denuncia cu UPP lo en- 
trega na Ministerio Publico pa haci 
un investigacion riba tur esnan cu ta 
presta nan mes pa haci tipo di corup- 
cion administrativo!! 

Nos ta obliga di haci esaki, pasobra 
nos a ripara cu NI un Parlamentario 
ta sacando un dede pa purba di para 
e PORlcerianan aki, Booshi Wever a 
conclui. 

Recap di siman 25 di maart te 
cu 31 di maart 2019 Ministerio 
di Desaroyo Teritorial, 
Infrastructura y Medio Ambiente 

• DIALUNA: Ministerio conhuntamente cu e team 
ehecutivo di Serlimar, tabatin un encuentro fructifero 
cu e companianan di maneho di desperdicio di Cor- 
sou y Boneiro. Durante di e reunion a comenta dife- 
rente punto manera e oportunidadnan pa traha hunto 
den region. E directornan presente tabata hopi inte- 
resa den e plannan cu Aruba ta ehecutando y tambe 
ta considera Aruba como lider den e trayectoria cu a 
cuminsa encamina pa locual ta maneho di desperdicio. 
Tin hopi oportunidad pa traha hunto, specialmente 
ora cu trata di economia circular Pero tambe den e 
trayectoria cu Aruba a encamina pa locual ta ‘waste to 
energy facility’ cual a gara atencion di e directornan. 

• Minister Otmar Oduber conhuntamente cu Minister 
Dangui Oduber, a reuni cu varios persona clave cu tin 
di haber cu e deporte di velocidad, pa asina por yega 
na un solucion pa cu e maneho di e pista di Palomarga. 
Presente den e reunion tabata tin representantenan di 
Drag, Drifting, Motorcross y Go Kart. 

Di parti Gobierno nos a scucha varios opcion di esnan 
presente y na final, Gobierno a presenta e idea di lanta 
un federacion cu lo para responsabel pa cu e maneho di 
e pista di Palomarga, y pa coordina e diferente caredan- 
an cu lo tuma lugar. E idea a wordo bon acepta y awo 
ta keda na cada persona envolvi pa coopera y realisa e 
tremendo idea aki. 

• Minister Oduber, conseheronan y director di DOW, 
a sinta cu delegacion di Internacional Monetary Fund 
(IMF) cu ta na Aruba pa ehecuta e asina yama Articulo 
4, di e acuerdo entre IMF y Aruba. Durante di e reunion 
a enfoca riba diferente tema relaciona cu infrastructura 
y prioridadnan pa e Ministerio. remarcabel ta cu IMF y 
su delegacion presente tabata hopi interesa den cifranan 
y kico Pais Aruba y Ministerio ta haciendo riba e as- 
pecto di calidad di bida, sostenibilidad y esfuersonan pa 
salvaguardia nos recursonan natural. Muestra di cu IMF 
Tambe ta bayendo den e direccion di un acercamento 
holistico pa e parti financiero y nos economia. 



• Diarason Conhuntamente cu representantenan di 
FCCA, a bishita e proyecto di cas situa na Tanki Feen- 
dert. E proyecto aki ta uno special, pasobra e ta e prome 
proyecto cu FCCA ta construi cu material diferente cu 
no ta envolvi bloki. FCCA tin como meta pa cuminsa 
construi casnan menos costoso, pero di calidad! Riba 
mesun dia a bishita un otro proyecto di cas di FCCA 
cu a termina y ta situa net patras di MFA Sta.Cruz. Un 
proyecto di cas cu a keda sumamente bunita paden y 
pafo. E casnan aki lo ta disponibel pa nos grandinan di 
55 aña bay ariba. 

• Diahuebs mainta a tuma lugar un momento hopi spe- 
cial y historico. Gobierno, DOW y Serlimar a firma acu- 
erdo pa adkiri ekipo pa mihor maneho di desperdicio. 
Particularmente pa desperdicio medicinal, animalnan 
morto y sludge. 

Gabinete Wever - Croes a pone su dilanti pa pone e ser 
humano central, como parti di esaki desde inicio di e 
gobernacion a haci diferente esfuerso pa logra e meta 
pa Aruba tin un mihor maneho di desperdicio conside- 
rando e situacion di dump cu pa hopi aña ta uno an- 
tihigienico, peligroso, dañino na nos medio ambiente 
y contra normanan mundial di salud. Comunidad por 
mira cu cada bes stapnan grandi ta wordo haci pa logra 
e meta aki. 

Esaki tabata tur informacion pa e “Recap di Siman” di 
Ministerio di Desaroyo Teritorial y Medio Ambiente. 
























Diamars, 2April2019 


AWEMainta 


Cambio den e servicio di 
Postwissel di Post Aruba 


POST Aruba a wordo informa door di FXDC Post cu 
nan lo stop e servicio di Postwissel pa e islanan di Bo- 
naire, Saba y Sint Eustatius. Postwissel ta e servicio di 
Post Aruba pa manda y ricibi placa. 

E postwissel cu a wordo manda di/pa e tres islanan men- 
ciona te cu 26 di maart y cu ainda no a wordo procesa 
lo wordo paga ainda. 

E servicio di Postwissel local, pa Curaçao y Sint Maarten 
ta continua normalmente. 

Cu e servicio aki clientenan por haci transaccion di 
maximo Awg.5.000,00 pa dia. Esaki por wordo procesa 
via e-mail cual ta bay casi inmediato of via post hunto 
cu cartanan pa un tarifa mas economico. 

Pa mas informacion tocante e servicio di Postwissel of 
otro servicionan di Post Aruba N.V, bishita e website 
www.postaruba.com of check nan paginanan riba Face- 
book, cu ta Post Aruba NV y Aruba Stamps. 



Quota Club a 
haci donacion 
na Koningin 
Wilhelmina Fonds 

RECIENTEMENTE Koningin Wilhelmina 
Fonds Auba tabatin e honor di forma parti 
di e grupo di fundacionnan y organisacionnan 
cu a participa na e Donation Night di Quota 
Club Auba. Durante e Quota Donation Night 
diferente organisacion den nos comunidad a 
ricibi un donacion di Quota Club of Auba. 
Koningin Wilhelmina Fonds Auba ta gradici 
Quota Club pa e confiansa un biaha mas de- 
posita den e fundacionnan y organisacionnan 
aki na Auba pa asina nos tur por sigui informa 
y educa y alabes duna sosten na comunidad. 

Payroll Pro HRM ta celebra su 25 
aniversario hunto cu su clientenan 

DIABIERNA, 29 maart, Payroll Pro HRM 
a organisa un cocktail party pa tur su clien- 
tenan na Aruba en conexion cu nan 25 ani- 
versario. E cocktail party a tuma lugar na e 
edificio di Gamma IT Solutions, cu ta e com- 
pania local cu a desaroya Payroll Pro HRM . 
Durante e anochi aki e clientenan por a gosa 
di un anochi cu musica, snacks y drinks. Di e 
manera aki Payroll Pro HRM kier a duna un 
danki inmenso na tur su clientenan pa nan 
lealtad y apoyo durante e 25 aña cu Payroll 
Pro HRM ta riba mercado. 

Payroll Pro HRM tambe kier gradici tur e 
consultants y e team di support di VCC In- 
ternational cu semper ta cla pa yuda tur cli- 
ente. 

Frank Baks, Director di Business Develop- 
ment di Gamma IT Solutions, ta comenta 
“Gamma ta sumamente contento di ta part- 
ner cu VCC International, cu ta brinda sup- 
port na tur e clientenan di Payroll Pro HRM. 

Ademas, nos ta gradici tur cliente cu ta cu 
Payroll Pro HRM, ta danki na e clientenan 
nos por ta 25 aña riba mercado caba. Nos 
por sigura un y tur cu nos ta bay sigui brinda 
Aruba y Caribe e miho producto y servicio 
di Payroll y Human Resource Management 
software.” 

Dia di Rey 2019 



DIASABRA 27 di april nos ta celebra un bes mas Dia 
di Rey, dia di cumpleaños di S.M. Rey Willem Alexan- 
der. 

Pa hopi aña e celebracion di cumpleaños di Reina y 
actualmente di Rey den nos comunidad ta conoci cu 
actividadnan cultural, weganan popular y eventonan 
deportivo. 

E celebracion conoce tambe su eventonan oficial mane- 
ra entrega di condecoracion real na ciudadanonan door 
di Gobernador di Aruba y e ceremonia protocolar den 
Wilhelmina Park. Ald por conta cu presencia di miem- 
bronan di Marina Real y gruponan hubenil uniforma di 
scouting. 

Ta un tradicion cu Presidente di Parlamento ta expresa 
palabranan di felicitacion na ocasion di cumpleaños di 
Su Mahestad na nomber di comunidad Arubano. 

Desde 1992 ta entrega tambe e Copa Hubenil Gober- 
nador Felipe B. Tromp na un hoben of grupo hubenil cu 
a destaca durante e ultimo aña. E ganado sea individual 
of grupo lo mester a destaca durante e ultimo aña riba 



tereno social, cultural of deportivo pa bini na remarca 
pa e premio. E edad pa ser nomina ta di seis pa binti 
aña. E lidernan di un grupo por ta adulto, pero pa e 
premio ta considera e miembronan hubenil. 

Na aña 2018 e premio a bay pa e rumannan Chiara y 
Sophia Petrocchi pa nan dedicacion y logronan den e 
deporte di Taekwondo y Judo. 

Tambe e comision ta otorga dos premio di estimulo. 

E celebracion den Wilhelmina Park ta ser coordina pa 
Comision Celebracion Dianan Nacional y Comision 
Copa Hubenil Gobernador Felipe B. Tromp. 

The Chaz Modeling & Talent School ta 
habri Les di Modelahe pa muchanan y 
Hobennan, tur diamars na Paradera 



EN coneccion cu nos cele- 
bracion di 21 aña pronto den 
luna di April, nos ta brinda e 
oportunidad na tur esnan pa- 
bou di brug pa forma parti di 
nos school mas cerca di cas. 

Diamars 2 di April nos ta 
start cu les di modelahe na 
Club Caiquetio di 6:00pm te 
cu 7:00pm. Pa mas informa- 
cion por manda mensahe of 
yama na 560-4567 pa mas 
informacion. Nos ta en bus- 
ca di caranan y talentonan 
nobo den e mundo di Moda 
y Talento. 

Nos meta semper ta pa desa- 
roya e mucha den diferente 
ramo y aporta na un desar- 
oyo positivo di e mucha of 
hoben. Mayornan nos ta 
buscando muchanan di 4 aña 
bay ariba te cu 20 aña. Tur ta 
bon bini pa join. Muchanan 
y hobennan si abo kier siña 
modela of si bo tin talento pa 
cu esaki, ata bo oportunidad 
pa desaroya bo talento den 
e mundo di modelahe. The 
Chaz Modeling & Talent 
School tin amplio experien- 
cia den e mundo di modela- 
he y sigur cu hopi logronan 
durante nos 21 aña di exis- 
tencia. Bin Join Nos na Club 
Caiquetio tur diamars di 
6:00 pa 7:00 di anochi. 

Bon dia yen di alegria! 

Scirbi pa Ruthy ,, Lady Ruth" Vrieswijk-Bergen 



HOPI lief di e cabayero Clive 
Faustin di Romar Trading pa 
nan invitacion na un anochi 
di biña Casillero del Diablo 
na Hard Rock Café reciente- 
mente, pa a sera conoci cu e 
Export Manager di e dushi 
biña aki. 

E sa cu nos ta amante di du- 
shi biña di Romar. Nos ta bay 
regularmente na nan dushi 
anochinan di “Wine Tasting”. 


E biaha aki un anochi cu e tema tambe di futbol, cu varios 
miembro di prensa y di ABV pa tende un crenchi di e rela- 
cion cu Concha y Toro tin cu Manchester United Football 
Club. 


Casillero del Diablo ta un di e sponsornan di Manchester 
United pa algun aña caba. Tin un campaña andando di 
Casillero del Diablo hunto cu Romar Trading pa gana un 
ticket pa bay hunga futbol na Old Trafford Stadium na Ma- 
nachester City, Inglaterra. 

Un campaña interesante sigur pa tur amante y hungadornan 
di deporte rey futbol. 

Por gana tambe dos camisa di Manchester United, un di nan 
cu su certificado oficial y un di nan firma pa representante 
di Manchester United. Tabata un dushi anochi na unda e 
damanan presente a haña un of mas chens di skop e bala 
den un gol chikito pa gana premionan manera polo, pechi y 
boter di biña Casillero del Diablo. 


No laga e nomber di e biña aki spanta’bo, e ta un dushi biña! 
Lady Ruth no a spera cu ta un gai asina jong di apenas 30 
aña di edad Alvaro Saenz-Laguna tabata na cabes di Dept. 
di Export di e biña dushi aki. 



futbol faborito Brittania di Piedra Plat. Locual tabata hopi 
agradabel tambe e anochi dushi aki, tabata, ora cu Clive 
a anuncia Lady Ruth pa recita un poema pa cu nos hen- 
de muhernan, ya cu tur dia ta suppose di ta Dia di Hende 
Muhe y no solamente riba 8 di maart. 

Algun persona na un di e otro “wine tasting events”, nan a 
yega di puntra nos pa recita, pero nos no tabatin poema cu 
nos. 

E biaha aki si nos tabatin un 
poema cu nos den nos tas. 

Y.....el a cai na bon tera tam- 
be! Danki Clive Faustin! 

Romanticamente biña y poe- 
ma tambe ta un bunita combi- 
nacion. E turistanan presente 
a gusta e splicacion cortico na 
Ingles cu a wordo duna dor di 
Clive y Lady Ruth mes. He, 
nos a bay bek un rato den nos 
time tunnel di e dushi tem- 
ponan aya na Aruba Beach 
Club y Casa del Mar. 

Hard Rock Café no ta Lady 
Ruth su “Hang out place”, 
pero a goza di e DJ tocando, preparando pa nan house band. 
Exito na tur cu lo cumpra dos boter di biña Casillero del 
Diablo cu e chens di gana e ticket pa bay Inglaterra, Man- 
chester City. 



Nos por a combersa un crenchi cu Alvaro, kende a expresa 
na nos con bendiciona e ta sinti su mes di ta tata di un yiu 
homber di 7 aña. (Of ta 11 aña , nos no por corda mas ) 
y cu e ta encanta nos dushi isla Aruba y su dushi y bunita 
beachnan. 

Nos a combersa tambe cu sra. Maria Petit, e simpatica dama 
di e tremendo weyanan di cushina “Saladmaster” - si, e mes, 
Maria ta den cushina! 

Y tambe cu e cabayero Eddy Berg kende sigur su team di 


Mientrastanto Lady Ruth ta keda apoya su team faborito di 
futbol cu ta “Dakota tur dia !” y “Barcelona”! Siiiii, nos ta 
gusta e biñanan “Frontera” y “Casillero del Diablo”. Un du- 
shi biña cu cuminda, of djis, pasobra “It’s five o’clock some 
where” , kemen “Happy Hour time!” 

Den weekend a relaha, combersa, y dal un par di glas di 
biña, nan ta bisa ta bon pa bo salud y bon pa bo curazon, 
specialmente biña cora . Wel, nos ta brinda na nos bon salud 
awe ! . 

CFC 7 ta priminti di bira algo masha grandi mes, mirando e cartelera 
cu a ser hinca den otro. Tin di e pugilnan ta gewoonweg no por mira otro. 
Diasabra awor CFC 7 lo ta grandi. Manuel da Silva na palabra. 


Aruba Lions Club cu donacion di 
material di lectura na Fatima College 


RECIENTEMENTE 

Aruba Lions Club, rep- 
resenta pa Lion Gerardo 
Figaroa a haci entrega di 
algun material di lesa na 
maestra Edith Maduro, 
representando Fatima 
College, E material a ser 
bon ricibi door di e mae- 
stro lcende ta e bibliote- 
caria di e biblioteca di e 
scol. E muchanan tambe 
a keda contento pasobra 
awor nan tin mas mate- 
rial pa lesa y pa uza den 
nan proyectonan. Aruba 
Lions Club ta gradici tur 
cu a yuda pa haci esaki 
posibel. 

McDonald's ta Celebra 
Earth Hour cu un show unico 

DIASABRA, 30 di 

maart ultimo, tur lo- 
calidad di McDonald’s 
rond di isla a participa 
den e campaña global 
di WWF: Earth Hour. 

Ald tur e luznan no es- 
encial a wordo paga di 
8.30-9.30 di anochi pa 
di 10 aña consecutivo. 

E Earth Hour ta un cam- 
paña global cu a cum- 
insa na aña 2007 como 
un evento simbolico na 
Sydney, Australia. Actu- 
almente, e ta e campaña 
mas grandi na mundo 
pa nos medio ambiente, 
asina inspirando miyo- 
nes di persona pa tuma 
accion y reduci uzo di 
recurso nan natural dor 
di paga tur luz pa un 
ora. 


Pa celebra Earth Hour 
aki na Aruba, McDon- 
ald’s St. Cruz a organisa 
un show hopi unico. Dos 
bailarin di e grupo di 
baile renombra Popcorn 
Dancers a deleita pu- 
blico cu un baile acom- 
paña pa musica acustico 
combina cu percusion. 
Esaki tabata presenta pa 
musico nan: Lidrick So- 
lognier, Stephen Diaz, 
Denzil Tromp y Carlos 
Bislip. 



























Diamars, 2April2019 


AWEMainta 


23 



DIASABRA ultimo dia 30 di maart a tuma lugar ‘Earth Hour’, 
esaki mesora ta marca inicio di April cu ta luna di “Conscientisacion 
riba Medioambiente”. Renaissance Aruba Resort & Casino, awor 
parti di Wind Creek Hospitality a participa pa di 8 aña consecutivo 
y a paga diferente di su luznan. Pa 8or y mei di anochi ora local, tur 
cu a frecuenta e area a nota un scuridad no usual, pero cu tur aña di 
nobo ta tuma lugar durante di ‘Earth Hour’. 

Tocante Earth Hour: 

‘Earth Hour’ a bira e evento di conscientisacion mas grandi na mun- 
do na unda cu ta motiva comunidad, empresanan y gobierno pa 
carga responsabilidad y yuda yega na solucionnan practico pa salva- 
guardia nos medioambiente. Ta haci esaki dor di paga luz- durante 1 
ora- di diferente edificionan prominente of puntonan cu ta destaca 
den un pais. Aruba tambe a participa grandemente na esaki diasabra 
ultimo. 



Renaissance Aruba Resort & Casino a paga e luznan parti dilanti 
di Renaissance Mall, Marina Hotel (spotlight blauw na entrada), 
entrada di Renaissance Marketplace (Le Garage te cu Seaport Casi- 
no), e Boulevard strip (Renaissance su lanternanan), Toren di Wind 
Creek Crystal Casino y e luz ariba dak di Wind Creek Seaport Ca- 
sino. Riba fotonan athunto momento cu Renaissance Aruba Resort 
& Casino a paga su luznan como sosten na Earth Hour 2019. 





















AWEMainta 


. Corsou 


Diamars, 2April2019 


Suffisantdorp/ Muizenberg Bieu 


WILLEM STAD - Medidanan pa drecha presupuesto 
di gobiérnu no por ta asina drástiko ku e ta hasi bida 
kasi imposibel, mandando e komunidat enormemente 
patras! Impreshonante ta e historia di e bario ku origi- 
nalmente tabata yama Suffisantdorp ku kayanan mane- 
ra Deltastraat, Brokopondostraat, Coppenamestraat, 
Medemapark, pero lcu awendia tur hende ta menshoná 
lcomo Muizenberg Bieu. Hubentut kasi e bario aki no 
lconosé mas. Durante transmishon di programa Bario 
pa Bario di djadumingu 31 di mart e sirkunstansia di 
e bario alci a bini den ‘spotlait’ na momento lcu señor 
Cerilio Francees tabata na palabra i a splika di e amistat 
i konfiansa sólido entre e habitantenan. Ta relashonnan 
ku a bira sumamente fuerte, pasando di generashon pa 
generashon. Un bario kaminda e relashonnan ta sigui 
ta bastante estrecho i profundo, no opstante ku entre 
tantu famianan kompleto a muda i bai biba na Ulanda 
i óf a pasa pa otro barionan di Kórsou, pero tin otronan 
lcu ya no tei mas na mundu. 

E suidadano Cerilio Francees, manera e mes a splika 
tabata aktivo riba tereno musikal i a aktua ku Rudy 
Plaate i otro bandanan musikal sumamente popular. 
Ademas e tabata aktivo den e ramonan di deporte beis- 
ból i futból. E tema bario, danlci Dios ta akapará no 
unikamente aspektonan fisiko i infrastruktura di bario, 
sino tambe sintimentu i rekuerdonan, komparfi entre 
habitantenan. Komunidat di Kórsou mester kustumbrá 
duna mas importansia na e tipo di detayenan aki, esta e 
sirkunstansia sosial di bida i relashonnan entre famia i 
habitantenan di bario. Huntu lcu señor Cerilio Francees 
tabata invitá pa e programa señor Frank la Cruz, kend- 
enan a biba pa mas di 50 aña den e bario aki. Franlc la 
Cruz tambe ku sa masha di e bario, pero no por tabata 
presente debi na kebrante di salu. Remarkabel den e 
kaso di Muizenberg Bieu ta keda ku ta trata aki di un 
di e barionan kaminda ántes hopi suidadano di origen 
portugues a biba, tur trahando pa SHELL, komo tal un 
bario lcu un arsenal di palunan di fruta, prinsipalmente 
mango. Kisas hasta e bario ku mas palu di mango plantá 
na Kórsou. Un variedat di mango e bario Muizenberg 
Bieu konosé, di tur sorto di tipo, tamaño i óf sabor. E 
infrastruktura di e bario aki ta manera SHELL a kus- 
tumbrá si ta trata di konstrukshon di bario i sistemanan 



di biba pa su trahadónan ántes, semper ku un sistema di 
ldoaka debidamente akabá pa e áwaseru por haña su ka- 
minda di un forma responsabel. Den e serkania direkto 
tin e konosido dam di Muizenberg, kaminda a haña un 
lcaiman algun aña pasá. Muizenberg Bieu segun Shamil 
Ortega, kende ta presidente di e komishon di bario, re- 
firiendo na senso 2011 a indiká lcu meresé tur sosten di 
esnan mas hóben, e poblashon entre tantu pa gran parti 
ta di habitantenan riba e edat di 60 aña di lcua vários ta 
penshonado. E proseso di enbiegesementu ku den hopi 
sosiedatnan di mundu a bira un fenómeno masha nor- 
mal a bin ta dominá fuertemente den Muizenberg Bieu. 

Na politiko i mandatarionan un yamada awor ku nos 
isla ta konfrontando ku un kfisis finansiero ekonómiko 
teribel pa no konsentrá unikamente riba medidanan pa 
tene e presupuesto di gobiérnu den balansa, sino wak 
tambe e sirkunstansia di bida di nos pueblo ku ta mani- 
festá netamente den nos barionan. Por fabor tuma BON 
nota di e situashon sosial di habitantenan den barionan i 
interesá mas tantu posibel pa sa di métodonan i proyelc- 
tonan moderno ku por sirbi pa elevá kalidat di bida na 
Kórsou. Mester konsolidá e sirkunstansia di bida riba e 
isla aki, anto no sigui ku medidanan ku nos tur sa lo hasi 
hopi daño i te hasta kibra e entidat bario ainda mas. Ya 
na e momentonan aki tin hopi kaso di hendenan ku ta 
bandonando Kórsou pa buska un mihó bida na Ulan- 
da. Prinsipalmente e hubentut ta bai i ta laga e hende- 
nan grandi patras i asina ei ta surgi un aglomerashon di 
kasnan habitá espesialmente dor di penshonadonan. E 
tema BARIO ku su impakto den e komunidat kurasole- 
ño, bou di e sirkunstansia aktual mester subi e agénda 
di gobiérnu porfin. No tin ningun sentido pa kontinuá 
ku diskushonnan superfisial den e kaso di bario. 

Ku detenshon di Henson 

Duo ku a mata Dairon na Ulanda ta arestá! 


WILLEMSTAD. Ku detenshon di e Kurasoleño ku tabata 
biba na Rotterdam pero a hui bin Kórsou despues di ases- 
inato di Diaron ‘Dayo’ Alberto aña pasá, polis ulandes awor 
tin e duo ku a ehekutá e likidashon di Dairon Alberto aña 
pasá na Rotterdam. 

Anteriormente polis a arestá e kompañero den krimen di e 
sospechoso ku nan arestá siman pasá na Kórsou. 

Djasabra NOBO a hasi menshon ku outoridatnan polisial 
a konfirmá detenshon dje fugitivo sospechoso Morguienne 
Martison Hansen den un kas na Kirindongo Abou. 

E detenshon a sosode riba petishon di outoridatnan hudisial 
na Ulanda. 

Ku detenshon di Hansen a resolvé un misterio grandi ku 
tabata kologá riba e lcaso pasobra fo’i dia 28 di óktober ku 
a likidá Dairon, ta algun imahen basta malu polis tabatin pa 
traha kune i identifiká e pistolero. 

Morguienne Martison Hansen nasé na Kórsou, 12 di aprel 
1997. 

Anteriormente polis a arestá un Kurasoleño di 24 aña bibá 
na Rotterdam pe asesinato kaminda probablemente no ta 
Dairon nan mester a mata pero otro hende. 

Na bida Dairon Alberto di 32 aña di edat tabata repartidor 
di pakete di post i anochi 28 di óktober e tabata kombersan- 
do ku algun amigu den Rechthuislaan na Rotterdam-Zuid 
ora un persona poko korpulento ku un hélmu i ku un pia ku 
ta lastra a kana yega serka ku un arma outomatiko. 

Unabes ku e tabata serka dje grupo ela kuminsa tira riba e 
hómbernan kendenan a plama fo’i otro buskando kaminda 
pa skonde dje tirunan. 

Varios di nan a kai na suela, Dairon tambe. 

E pistolero a kana yega te serka dje i a likid’é ku dos tiru i 
despues ela tira riba dos otro hende den e grupo. 

Na tur e pistolero a lós mas ku 10 tiru i hasta bala a pasa dor 
di bentana di un café. Ora polis a yega i a puntra e amigunan 
di Dajo si nan a mira algu, nan a ninga di papia. 

Polis a ofresé un rekompensa di 25.000 Europa kualke infor- 
mashon ku kondusi na detenshon dje duo maton. 

Basta dia kaba e reshérshenan ku ta investigando e lild- 
dashon di Dairon a tende ku Hanston ta na Korsou i siman 
pasá polis a aresta e sospechoso di 21 aña na Korsou i su 
kómplise ku nan a detené for di 28 di februari na Limburg. 
Un dje dianan aki nan ta traslad’é pa Ulanda. 



ORIGEN DJE ASESINATO 

Awor polis tin un bista mas lda di origen dje asesinato di 
Dairon Alberto i kaminda posiblemente e duo maton tabata 
buska e hendenan ku a kometé un dóbel lilddashon na Rot- 
terdam na 2017. 

Polis na Rotterdam ta sospechá ku e duo maton ta ligá ne 
géng di No Limit Soldiers. 

Loke tabata notabel den e kaso ald ta ku ningun dje testigu- 
nan dje asesinato di Dairon no ke papia maske polis a pone 
hopi preshon. 


E blanko mes ku nan tabata buska a bai skonde pero polis 
ta sospechá ku nan tabata buské pa mata pasobra ela inter- 
mediá den asesinato di Gilbert ‘Giba’ Henrietta (26) i Lin- 
domar ‘Kleine’ Elisabeth (259 kendenan a keda limitá e aña 
anterior riba Rhijnauwensingel. 

Ta Henrietta nan lder a lilddá e dia ei i Elisabeth tabata ne 
lugá robes inosentemente. 

Henrietta lo tabata miembro di NLS segun polis na Rotter- 
dam pero a sobrebibi un atentado na 2013 na Rotterdam 
durante un konfrontashon ku un miembro di Buena Vista 
City. 

En todo kaso masha hende sa ki a pasa ld talbes nan por 
konta polis algu di kousa i origen dje likidashon di Dairon. 

No tin sén pero 

Si tin 20 mion florin pa pasa kaminda dor di Pal'i Mangel 


WILLEMSTAD - Kon por ta ku gobiernu ta bisa ku 
no tin sén, anto kuchi lcuchi ta dal bai ku plannan mak- 
abro pa e área di paki mangel ku lo kosta komunidat 
20 mion florin. 

Fundashon Rif ta konstata ku un biaha mas ku e go- 
biernu alci no tin kunes lcu e pueblo aki i ta Dal Bai. 
Moveshonnan den e area di Rif ta sigui bou di kapa ku 
ta limpia ta limpiando e area, siendo ku e intenshon i 
preparashon pa traha un kaminda dwars dor di e área 
di palu di mangel na Rif ta sigui riba mesa. Tur esaki 
sabiendo ku ya tin un kaminda einan traha na 2017 pa 
250 mil florin. 

Fundashon Rif sin embargo for di publikashonnan den 
prensa por a konstata lcu a nombra un elcs diputado 
komo kordinador di lokual gobiernu a duna e nomber 
“Plan Rif”. 

Tambe nos por a skucha Hospital Nobo Otrobanda 
ekspresá nan preokupashon pa e hecho ku te ainda no a 



regla kon e Hospital Nobo aki ta bai deshasi di su awa 
sushi, lolcual de fakto segun Hospital Nobo Otrobanda 
nan propio deldarashon ku lo mester sigui deshasi esaki 
den e área di pal' i mangel na Rif. 


Ku hotel i hospital nobo eibanda 

Sanamentu di PaKi Mangel riba 
Rif ta un konditio sine qua non 


WILLEM STAD . Fundashon Rif ta enfatisá lcu mes- 
ter sania e área di Pal'i Mangel na Rif. Esaki na interés 
di e habitantenan di Rif, pashentnan i trahadornan di 
Sehos i tur bishitante di e área. 

Fundashon Rif ta spera ku awor ku Hospital Nobo ta 
kabando i Corendon ta trahando hotel den e área, gobi- 
erno porfin por sania e área aki. I protehá i no hasi daño 
na nos medio ambiente ku ta futuro pa nos generashon. 

Esaki ta nifika simplemente inakseptabel, konsideran- 
do e situashon di polushon ya eksistente di e área aki 
ku tur su konsekuenshanan desagradabel manera hopi 
sangura, holo stinlci i lcu ta nosivo pa salu di habitan- 
tenan di Rif debi na plaga di sangura i otro insekto ku 


tempu tempu ta asota nos bario. Ta pa basta dekada 
Fundashon Rif ta pidi atenshon i alcshon p’e situashon 
di sangura aki pero gobierno ta pensa solamente kon 
pa regla un bon boká pa consultennan lubidando riba e 
plaga di sangura den Rif. 

Ni maske kuantu kampaña mediatiko gobiernu bin 
lcune pa gana simpatia di pueblo, pa laga aparenta lcu ta 
traha un kaminda dwars dor di mangrove pa 20 mion 
florin na benefisio di desaroyo niun hende no ta lcere 
esaki mas. 

Ya e pueblo ald a lanta for di soño i no ta lcere ku esalci 
ta pa nan benefisio. Tur hende sa ku ta pa benefisiá un 
grupito di hende. 

Mediante engaño 


Makelaar a bende siudadano tereno di 
gobiernu pa fl. 23.000 [EISER] 


WILLEMSTAD. Di akuerdo ku datonan ku awor numa a 
bira publiko, resientemente wes den un kaso sivil a kondená 
un makelaar pa paga un siudadano 23.000 florin ku ela paga 
pa un tereno na Cabo Verde siendo ku ta tereno di gobiernu. 
E kumpradó a paga pe tereno bou di kondishon ku doño dje 
erfpacht i e makelaar lo a regla na gobiernu pa pone e tereno 
riba su nomber pa e por haña konekshon di awa i koriente 
pero si no ta pasobra ela harta di warda, te awe e lo a keda 
sin su sén tereno. 

Aña pasá wes a trata e kaso un biaha kaba kaminda e per- 
sona ku a kumpra e tereno na Cabo Verde na aña 2007 a 
paga 15.000 florin pa e tereno di 4000 m2. 

E siguiente paso tabata pa legalisá e tereno i den e doku- 
mento ku e petishon aki e doño a bende Sasha tereno di 
gobiernu di Korsou debidamente registrá komo tal. 

Tabatin un edifisio riba e tereno kue doño a bende pa 20.000 
florin. 

Tur kompra i bena a bai bou di kondishon ku ta registrá e 
transakshon serka gobiernu komo doño dje tereno. 


E señora ku tabata doño dje tereno alkilá di gobiernu a bende 
esaki ku señor Etienne pa 23.000 florin. 

O sea kada bes e preis ta subi for di 17 mil pa 23 mil florin. 
E kos a dól ora ku e bendedónan i e makelaar a tarda pa 
regla e dokumentashon pa traspasá e edifisio na Cabo riba 
un tereno di 1812 m2. 

Na aña 2015 Etienne a fada di warda i a hiba e papelnan pa 
e makelaar pa e por haña su sén bék. 

Loke a fada e kumpradó tambe ta e hecho ku den e lcondis- 
hon ku e konstrukshon riba e tereno tabata Aqualectra no 
kier a konektá awa i koriente. 

Den e kaso aki wes a husga ku tabatin engaño di parti dje 
bendedónan i a ordená e makelaar pa pidi e bendedó dje 
torneo pa paga e sén be'lc. 

Komo ku e makelaar no a aktua di akuerdo ku étika i norma 
di un makelaar desente, wes a kalifiká e kos aki engaño i a 
anulá e akta di kompra i benta. 

E veredikto tabata ku e makelaar Freelands B.V mester a 
paga e kumpradó 23.000 florin bék. 


Avalancha di 
akusashon di MPK 
kontra gobiernu 
Rhuggenaath 

WILLEMSTAD. Dr. Rene Rosaliá a reakshoná brabu knotra 
PAR su akusashonnan i a denunsiá ku ta PAR a kuminsá ku 
benta di propiedatnan patrimonial di Kórsou manera UTS 
tresiendo e protekshon i siguridat di datonan konfidensial di 
gobiérnu i di pueblo en general na peliger; 

Nan no ta patriota i ta goberná pa kresementu ekonómiko 
di Hulanda [groeistrategie] i no kresementu di Kórsou; 

Nan ta yenando Kórsou ku makamba na posishonnan im- 
portante kalifikando akadémikonan i téknikonan yu di tera 
komo inkapas; 

Poniendo ekspertonan makamba na posishonnan haltu i 
stratégiko gobiérnu Rhuggenaath ta yuda Hulanda haña 


kóntról total di tur loke ta pasa na Kórsou; 

Nan a demostrá ku nan no por goberná. Nan a krea un krisis 
i atrobe ta rumbo pa Hulanda pa tuma instrukshon i yu- 
dansa [ art. 25 lei di reino pa supervishon finansiero]; 

Bou di nan gobernashon algun mil yu-di-ICórsou a pérdé tra- 
bou, hopi empresa a será nan porta i algun shen ámtenar ta 
bai haña retiru masal; 

Nan a demostrá bon lda ku nan tin un plan den ehekushon 
pa será Refineria Isla. Ya kaba ta opvio ku nan ta e kul- 
pabelnan pa pérdida masal di trabou bou di trahadónan i 
kontratistanan di Refineria Isla; 

Bou di instrukshon di Koninklijke Shell i gobiérnu hulandes 
nan a kore na un manera brutal ku Guandong Zenrong. 

Bou di nan gobernashon un banko komersial i no PSB a bira 
e banko ofisial di gobiérnu; 

Nan ta un gobiérnu di korupshon ku ta ekselá den tapamen- 
tu di korupshon: Hospital nobo - UTS - Vélt di Barber - La 
Fogata - Baoase - Playa Marriot - 

5.6 mion pa Opleiding polis - FKP - SOAW den Tauber 
Building - 1125 kilo di droga - RDK - CRU - Refineria Isla 
-33 mion di Insel Air - GIRO Bank NV - Subida di prima 
di seguro ku 13.5 porshento i hopi mas i asina por sigi. 

Au^ra 

'Puttena? 

Jehová es mi pastor 
Salmo de David. 

Jehová es mi pastor; nada me faltará. 

En lugares de delicados pastos me hará descansar; 
Junto a aguas de reposo me pastoreará. 
Confortará mi alma; 

Me guiará por sendas de justicia por amor de su nombre. 

Aunque ande en valle de sombra de muerte, 

No temeré mal alguno, porque tu estarás conmigo; 

Tu vara y tu cayado me infundirán aliento. 
Aderezas mesa delante de mi en presencia de mis angustia- 
dores; 

Unges mi cabeza con aceite; mi copa está rebosando. 
Ciertamente el bien y la misericordia me seguirán todos los 
dias de mi vida, 

Y en la casa de Jehová moraré por largos dias. 


Rafael Peguero 

*10 January 1941 -126-03-2019 

Na nomber di su 
Yiunan: 

Felix y Glenys Abreu i yiunan 
Jocelyne Abreu I yiunan 
Marina y Agustin Maduro y yiu 
Magdalena Peguero y yiunan 

Martha y Hector Peters-Peguero y yiunan 

Reyna Peguero y yiunan 

Alberto Peguero y yiunan 

Randy Ruiz 

+Cristal Peguero 

Magdaly y Henry Camacho y yiu 

Wilhelmina y Jason Peguero-Tromp y yiunan 

Jessica Montero 

Tur su nietos y bisnietos na Aruba Hulanda st domingo, 
America. Cu ta hopi pa menshona. 

Ruman nan: Enrique y Mercedes Kelkboom y yiunan 

+ Elsa Peguero 

Toñita Peguero 

Felito y Pamela Calzado 

Dilsia Calzado 

Y tur su Amistad nan i Conosirnan ta invita pa asisiti na acto di 
entiero cu lo tuma lugar diamars 2 april 2019 for di 9'or di 
mainta pa 11 'or na Aurora Funeral Home, despues pa santana 
central Sabana Basora. 



Buskeda di hóben ku a hui 


WILLEMSTAD - Polis ta pidi buskeda di e hóben, Jesus Valks, 
nasé na Sto. Domingo, di 15 aña di edat. For di djaluna 25 di mart 
2019, alrededor di 12.30 or di mérdia, Jesus a sali for di “J us titiéle 
Jeugdinrichting Curaçao JJIC/GOG i no a regresá. 


Jesus tin e siguiente desloripshon: 

Postura: delegá; 

Kabei: pelá child; 

Koló di kueru : maron lda; 

Polis ta supliká tur hende lcu por duna lcual- 
ke informashon tokante di Jesus pa tuma 
kontakto lcu polis na e number di telefón 
917 óf na e number anónimo 108. 



"Straño pero Bérdat.../' 

Hómber puñalá den lemba 
ne ke denunsiá su agresor 


PHILIPSBURG. Un kaso Hooi straño a tuma lugá siman pasá ne 
parti franses di Sint Maarten kaminda dado momento un homber a 
kore yega ku su outo dilanti di un panaderia i ora ela baha tur hende 
a mira ku e tabatin un lcuchu ldabá den su lomba. 

Despues di a indiká ta ken a puñal, polis a arestá dos homber, un 
‘son of the soil’ di e parti ulandes i un Hamaikino. 

E kaso a sosodé ocho dia pasá i maske ku e viktima no ke hasi denun- 
sia, fislcal di Ministerio publiko si ke akusá e hómbernan ku a puñalá 
e persona. Parse ku ta un problema a surgi tokante pago pa alkiler 
di un outo i e kaso a eslcalá. E dos sopechosonan mientras tantu ta 
será na Guadeloupe pasobra no tin prison ne parti franses di Sint 
Maarten. Danki na un ldiente lcu tabata komiendo ne café i a mira 
e homber ku puñal den lomba ku ela haña ambulans i Gendarme 
tambe a yega rapidamente. Nan a drenta e bario Agrément i a arestá 
dos homber. Bou di lei franses nan por haña aña di kastigu si wes 
haña nan kulpabel. Un di esnan arestá ta un sanmarteño ku a nase 
ne parti franses i e otro ta un Hamaikino kende ta traha ilegalmente 
riba e isla lcomo masahista. Dokternan a indiká lcu e viktima tin ku 
pasa 3 siman den hospital pasobra e puñalada a kousa hopi daño. 
reportadamente un dje malhechornan a puñalá e sanmarteno sinlcu 
biaha borando su pulmon i nir. 

Ayera mester a disidi ken ta 
remplasá Theo den Staten 


Aufc 

'Çuh&uzI 'Zhwte £ 

Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 

Salmo 122 

Cu hopi dolor na nos curason pero conforme cu Boluntad di 
Señor nos kier anuncia fayecimento inesperadamente di nos 
ser stima: 



Elvira Solognier-van der Biezen 
*30-11-1955 -131-03-2019 


Acto di entiero lo wordo anuncia despues 


A^ra 

'pcutenal '%OUte & 

We hereby announce the passing of: 



Sheila Agatha Telesford 

" Ma Sheila" 

23-02-1941 - 17-03-2019 
Left to mourn her loss: 

Her children, grandchildren and great-grandchildren in 
St.Vincent and the Grenadines and abroad. 

Her sister Myrna in Aruba and her other siblings in St.Vincent 
and the Grenadines and abroad. 

Numerous friends here in Aruba, St.Vincent and the 
Grenadines and abroad. 

Condolence for Sheila Telesford will take place on Wednesday 
April 3, 2019 from 7-9pm at Aurora Funeral Home. 

Burial will take place in St.Vincent and the Grenadines. 


Aufe 

SP*-—- 

'ÇuHenat '%oute £ 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Nos ta anuncia fayecimiento di: 


Eurondina Francisca Croes-Angela 

Mihorconoci como"Eda" 

*24-07-1933 - tOI -04-2019 

Na nomber di su: 

Esposo: tAlberto Croes 

Yiunan: Tico y Mariéta Croes 

Rosiey Detty Vis 

Nietanan: Rosetty y Brian Lake 

Gregory (Orry) 

Daisy-Anne 

Rumannan: 

tReynaldo y tBetty Angela y yiunan na Canda 
tElia y tEssyThijsen y yiu 
tSira Angela 

Betty y tAly Harms y yiunan 
Edwin y Hendrika Angela y yiu 
Corina y tWadji Erasmus y yiunan 
Shon Pe y Fela Angela y yiu 

Swa-y cuñanan: 

tJohan y tErvilia Croes y yiunan 
tOlin y tLinda Croes y yiunan 
tCharly y tTheresita Croes y yiunan 
tlrma y tFanfa Croes y yiunan 
tHenita y tCarlito Croes y yiunan 
tReny y tAnna Croes y yiunan 
tEfi y Nelida Croes y yiunan 
tJose y tEvarista Franken y yiunan 
tCathrien y tChico Kock y yiunan 

Tanta: Sra. Vda. Maria Rufeñol 

Primo- y primanan, sobrino- y sobrinannan. 

Bon bisiña y conocirnan: Bislick, Malmbergh, Zara, Kock, Bikker, 
Lacle, Falconi, Latty y Magriet Wever 

Famianan: Angela, Croes, Geerman, Vis, Franken, Kock,Thijsen, 
Harms, Erasmus, Bislick 

Disculpa nos cu den nos tristeza nos por a lubida un of mas 
famia of persona. 

Oportunidad pa condolencia: diamars 2 di april 2019 di 7 pa 9 
pm 

Ta invita pa e acto di despedida cu lo tuma lugar diaranson 3 di 
april 2019 na Aurora Funeral Home di 9 pa 11 di mainta, 
despues cremación lo tuma lugar den seno di famia. 

Embes di flor & krans lo tin un box disponible pa donación na 
"Hospice Atardi". 


PHILIPSBURG- Presidente di par- 
lamento di Sint Maarten a konvoká 
un reunion urgente pa ayera tardi 
3’or pa tuma un desishon i evaluá 
kredensial di e remplasante di par- 
lamentario Theo Heyliger kende a 
renunsia pasobra e ta será na Bo- 
neiru. 

Presidente di parlamento ta Sarah 
Wescot-Williams lcende ta miembro 
dje fralcshon di Theo Heyligers. 

E punto di agenda ta señalá ku lo 
tin ratifikashon dje resultado di 
screening dje kandidato pa drenta 
parlamento. 


Ai^ra 

“ÇuHenat '%0Hte & (?ne*H4tony 

Gradicimento y invitacion 

Nos ta gradici un y tur cu a mustra nan atencion, duna sosten y 
brinda nan ayudo durante bida, enfermedad, fayecimento y 
entiero di nos ser stimá: 



Hyacintho Geerman 

Tambe nos ta gradici inmensamente su ruman, cuña, subrino y 
subrinanan y demas famia cu semper a stime y aprecie. Na Rev. 
Pastoor Jairo Maduro pa e Santo Sacrificio di Misa y bon 
cooperacion. Na koor"E Senjora di tur Pueblo"pa nan bunita 
canto y cooperacion. Na Sr. Ruben Croes y Trio Los Arubeños pa 
nan bunita canto y homenahe. 

Ademas nos ta gradici tur e dokternan cu a trate durante su 
bida y a atende cu dedicacion. Na e personal di Centro 
Diabetico, personal di Dyalise Afdeling di H.O.H., personal di 
Hospital y tambe Lite Life pa nan excelente servicio. Na e 
personal di Ambulance pa nan rapides y gran ayudo y Aurora 
Funeral Home pa nan bon servicio. 

Nos ta invita pa tres Santo Sacrificio di Misa na misa Inmacu- 
lada Concepcion pa 7or di anochi riba e sigiente fechanan: 
diamars 2 di april 

diahuebs 4 di april 

diasabra 6 di april 

Cu Dios bendiciona boso tur na abundancia. 

Den nomber di su casa y juinan. 

Dr. Remé Rosalia ta dal bék: 

Gobiérnu Rhuggenaath mester bai anto lihé! 


WILLEMSTAD. Movemen- 
tu Kousa Promé no a laga 
bientu pasa riba e akusashon 
lcu partido PAR a lansa 
kkontra nan i a yega na e 
konklushon ku e gobiérnu di 
PAR, MAN ku PIN mester 
bai anto lihé. 

E gobiérnu aki no tin niun 
balor agregá pa pueblo di 
Kórsou, pasobra: 

Nan huntu ku nan sosten di 
12 parlamentario a resultá di 
ta un ekipo di bérgwensa pa 
e yu-di-Kórsou; 

Den 22 luna nan a krese e 
debe nashonal i hiba Kórsou 
na bankarota; 

Nan a demostrá di ta un 
gobiérnu sin wesu di lomba 


ku a pone nan mes shen por 
shento na disposishon di Hu- 
landa [groeistrategie]; 

Nan ta goberná pa e lcolo- 
nisadó Hulanda i no pa Kór- 
sou ni pa e yu-di-Kórsou, 
siendo ku nan sa bon bon 
kilco a pasa ku e u pas de 
deux” di Miguel Pourier i e 
“kogel door de kerk” di Don 
Martina; 

Nan a lceda drei rónt pa fi- 
nalmente aseptá SOFA, en- 
tregando Kórsou korno tram- 
polin pa Hulanda i Merka 
agredl Venezuela militar- 
mente for di teritorio di Kór- 
sou aseptando ku: 

Sóldánan merikano por dren- 
ta Kórsou alctua i move grátis 
sin niun opstákulo; 


Sóldánan merikano tin akseso in- 
limitá den nos sistemanan di komu- 
nikashon; 

Sóldánan merikano no mester paga 
pa uza haf di Kórsou; 

Outoridatnan di Kórsou no tin pod- 
er pa subi i inspekshoná tripulashon 
ni ekipo den avion i barlcunan mili- 
tar merikano; 

Meslcos lcu Kousa Promé ta lcues- 
tioná SOFA aki na Kórsou, parla- 
mentarionan kritiko hulandes a hasi 
preguntanan kayente, insistente i 
direkto riba e 4 puntonan lcuestion- 
abel aki tokante SOFA; 

Un gran parti di pueblo no ta niun 
tiki satisfecho ku e alctual gobiérnu 
Rhuggenaath, 

Nan a traishoná e region di Karibe 
lcomo zona di pas i pais Kórsou su 
posishon lcomo pais i pueblo di pas, 
kolaborando ku Donald Trump, e 
presidente diabóliko di Merka, min- 
ister presidente Marc Rutte di e par- 
tido mas lcorupto di Hulanda [WD 
koploper in affaires in VN’s Poli- 
tielce Integriteits-Index] i e terorista 
golpista venezolano Juan Guaidó; 
Komo gobiérnu i parlamento nan no 
a inspirá pueblo niun tiki pa ta or- 
guyoso di nan i di tin konfiansa den 
nan. 

Nan a demostrá di ta un gobiér- 
nu basá riba mentira i engaño: por 
ehémpel premier Rhuggenaath ta 
bisa pueblo ku el a firma simple- 
mente pa Kórsou duna ayudo hu- 
manitario na Venezuela, siendo ku 
den realidat el a firma tambe pa 
outorisá sóldánan merikano pa por 
drenta teritorio lcurasoleño i ataká 
Venezuela ora Donald Trump disidi 
esaki. E diplomátiko rusiano Maria 
Zakharova a atverti Kórsou pa esaki. 


Asina hopi tarheta. . 

Asina hopi bunita palabra 
Asina hopi mensaje 
Asina hopi hende presente 
Asina hopi flor 

Na ocasion di despedida di mi casa, nos mama 

y abuela stima 

Yolanda Kok Croes 

Di curazon nos ta gradici un y tur pa e inmenso 
sosten y consuelo ricibi. 

E sosten y consuelo aki ta duna nos forza den 
e momentonan aki. 

Hopi Danki 

Marcel, Frans, Rudolph, Alexandra, Charles, 
Kyriana-Mari y Marcel Jr. 

E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



UKe nos riba facebooK 

Keda “up to date” ij liKe nos riba facebooK l fácebook 
www.facebooK.com/awemainta V n 



Subi riba nos website 


www.awemainta.com 


AWEMainta completamente 

DIGITAL 
















